CELEX: 62022TN0166
Language: lt
Date: 2022-03-30 00:00:00
Title: Byla T-166/22: 2022 m. kovo 30 d. pareikštas ieškinys byloje Seifert / Taryba

2022 6 7   
            
            
               LT
            
            
               Europos Sąjungos oficialusis leidinys
            
            
               C 222/31
            
         
      2022 m. kovo 30 d. pareikštas ieškinys byloje Seifert / Taryba
      
      (Byla T-166/22)
      (2022/C 222/52)
      Proceso kalba: vokiečių
      
         Šalys
      
      
         Ieškovė: Evgenia Seifert (Miunchenas, Vokietija), atstovaujama advokato T. Seifert
      
         Atsakovė: Europos Sąjungos Taryba
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2022 m. vasario 25 d. Tarybos reglamento (ES) 2022/328 kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, 1 straipsnio 9 punktą;
               
            
                  —
               
               
                  priteisti iš Europos Sąjungos bylinėjimosi išlaidas, įskaitant ieškovės patirtas būtinąsias išlaidas.
               
            
         Ieškinio pagrindai ir pagrindiniai argumentai
      
      Ieškovė mano, kad 2022 m. vasario 25 d. Tarybos reglamento (ES) 2022/328 kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (1), 1 straipsnio 9 punktas ją diskriminuoja dėl jos, kaip Rusijos pilietės, kilmės ir taip pažeidžiamas Europos žmogaus teisių ir pagrindinių laisvių apsaugos konvencijos 14 straipsnis, siejamas su Europos žmogaus teisių ir pagrindinių laisvių apsaugos konvencijos 8 straipsnio 1 dalyje įtvirtintomis teisėmis. Taryba negali remtis šios konvencijos 15 straipsnio 1 dalyje numatyta nepaprastąja padėtimi ir teise nukrypti nuo įsipareigojimų, kaip ji suprantama pagal šios konvencijos 15 straipsnio 3 dalį.
      
         (1)  OL L 49, 2022, p. 1.